ગુજરાતમાં લોકસભાની ચૂંટણી પૂર્વે ભાજપ અને કોંગ્રેસે આગેવાનો, ધારાસભ્યોની તોડફોડ શરૂ કરી છે. ગત સપ્તાહે ભાજપે કોંગ્રેસના ધારાસભ્ય અને અખિલ ભારતીય કોળી સમાજના પ્રમુખ કુંવરજીભાઈ બાવળિયાને ગણતરીના કલાકોમાં કોંગ્રેસમાંથી રાજીનામું અપાવીને ભાજપમાં પ્રવેશ કરાવીને મંત્રીમંડળમાં સમાવેશ કરીને કોંગ્રેસને મોટો ફટકો માર્યો હતો. કોંગ્રેસ પણ ભાજપના આ પક્ષપલ્ટાના દાવ સામે રાજકીય દાવ ખેલવા માટે ‘ઘરવાપસી’ની યોજના અમલમાં મૂકી છે.